Տարտուի արվեստի քոլեջ

Տարտուի արվեստի քոլեջը  (, TKK) կիրառական գիտությունների համալսարան է, որն արվեստի կրթություն է ապահովում Էստոնիայի Տարտու քաղաքի և հարակից բնակավայրերի երիտասարդների համար։ Այն հիմնադրվել է 2000 թվականի օգոստոսի 1-ին։ Համալսարանը գտնվում է Տարտույին կից Կարլովա քաղաքում։

Համալսարանի ռեկտորն է Վալլո Նուուստը։

Պատմություն 
Նախքան բարձր դիրք զբաղեցնելը, Տարտուի այս կրթական հաստատությունը հիմնադրվել է 1919 թվականին։ 1919-ից մինչև 1960 թվականը Տարտուի արվեստի քոլեջն ունեցել է բազմաթիվ անվանումներ՝ որպես միջնակարգ և բարձրագույն ուսումնական հաստատություն։

1919-1924  թթ. «Pallas» արվեստի միության արվեստի դպրոց 
1933-1940  թթ. «Pallas» բարձրագույն արվեստի դպրոց 
1940-1941  թթ. Կոնրադ Մյագիի անվան հանրային բարձրագույն արվեստի դպրոց
1942-1943  Տարտուի Գեղարվեստի բարձրագույն դպրոց
1943–1944 «Pallas»  բարձրագույն արվեստի դպրոց 
1944      Կոնրադ Մյագի անվան հանրային բարձրագույն արվեստի դպրոց
1944–1951 Էստոնական Խորհրդային Սոցիալիստական Հանրապետության Տարտուի պետական արվեստի ինստիտուտ
1951–1955 Էստոնիայի ԽՍՀ արվեստի ինստիտուտի Տարտուի բաժանմունք
1951–1960 Տարտուի գեղարվեստի դպրոց
1960–2000 Տարտուի արվեստի դպրոց 
2000–     Տարտուի արվեստի քոլեջ Կոնրադ Մյագի անվան հանրային բարձրագույն արվեստի դպրոց

Վարչակազմ 
Ռեկտոր՝ Վալլո Նուուստ, 2005 թվականից ի վեր (ծնված՝ 1962)
Պրոռեկտոր ուսումնական գծով՝ Մարլին Վիդուլ, 2012 թվականից (1981)
Պրոռեկտոր՝ Մարջա Աելթերմեն, 2011 թվականից (ծնվ.՝ 1987)

Ֆակուլտետներ

Լուսանկարչության բաժին 
1997 թվականին Տարտուի արվեստի դպրոցը ստեղծեց մի ծրագիր, որն ուսումնասիրում էր լուսանկարչության արվեստը։ Ծրագրի նախագծողն ու 
տնօրենը եղել է Վալլո Կալամեսը։

Լուսանկարչության բաժնի հիմնական նպատակն է ուսանողներին ապահովել միջազգայնորեն ճանաչված մասնագիտացված արվեստի կրթություն, պայմաններ ստեղծել նրանց մասնագիտական զարգացման համար և օգնելու ուսանողներին հասնել իրենց ստեղծագործական նպատակներին։ 2000 թվականից ի վեր լուսանկարչության ֆակուլտետը ղեավարում է պրոֆեսոր Պիթեր Լիննափը (ծնվ.՝ 1960):

Պրեզենտացիա լուսանկարչական ֆակուլտետի մասին https://web.archive.org/web/20130705144926/http://www.artcol.ee/files/tac_2009.pdf

Նկարչության բաժին 
1997 թվականին Տարտուի արվեստի դպրոցում բացվեց «Նկարչության և Որմնանկարչության բաժին» ՝ Հելի Թուկսամի կողմից։

Նկարչական բաժնի հիմնական նպատակն է ապահովել նկարչության բնագավառում և գեղանկարչության մեջ բազմակողմանի մանրամասն կրթություն, հնարավորություն տալով շրջանավարտներին գտնել աշխատանք իրենց մասնագիտության ոլորտներում, կամ շարունակել իրենց ուսումնառությունը բարձրագույն մակարդակում։

2000 թվականից նկարչության բաժինը ղեկավարում է դոկտոր Հելի Թուկսամը (ծնվ.՝ 1956):

Մեդիա և դիզայնի գովազդի բաժին 
1997 թվականին Տարտուի արվեստի դպրոցը բացեց «Համակարգչային գրաֆիկա» բաժինը, որի ղեկավարն էր Արե Թրոլլան։ Այս ֆակուլտետի ուսումնական ծրագիրը բաժանված է չորս գլխավոր բաժինների. տպագիր լրատվամիջոց, մեդիա դիզայն, ինտերակտիվ դիզայն և 3D դիզայնի թվային միջավայրում։

2008 թվականից  Մեդիա և դիզայնի գովազդի բաժինը ղեկավարում է Յանուս Էնսալուն։

Կահույքագործության բաժին 
Ֆակուլտետի ուսումնական ծրագրի հիմնական նպատակն է կրթել պրոֆեսիոնալ կահույքի դիզայներներ։ Ծրագիրն ունի երկու հիմնական ուղղություն. Կահույքի դիզայն   և   կահույքի վերանորոգում ։

2006 թվականից ֆակուլտետը ղեկավարում է դեկան Յաաք Ռուսին։
 
Ֆակուլտետի կայք.  http://www.artcol.ee/moobel/

Կաշվե իրերի դիզայն բաժին 
Ծրագրի նպատակն է ապահովել բարձրորակ մասնագիտական բարձրագույն կրթություն կաշվի դիզայնի ոլորտում։ 2000 թվականից ֆակուլտետը ղեկավարում է պրոֆեսոր Ռութ Մանտոան։

Քանդակագործության բաժին 
Այս ֆակուլտետի ուսուցման հիմնական շեշտը դրված է դասական արվեստի կրթության վրա։ Բաժանմունքի նպատակն է ուսանողներին ապահովել կրթություն, որը հնարավորություն է տալիս նրանց աշխատել և ստեղծագործել,  ձևավորել կենդանի միջավայր։

2011 թվականից  Քանդակագործության բաժինը  ղեկավարում է Յան Լուիկը (ծնվ. 1953):

Կտորեղենի և գործվածքի բաժին 
Այս բաժնի նպատակն է կրթել մասնագետներ ` տեքստիլային արվեստի և դիզայնի ոլորտում։ Տեքստիլ դիզայնից բացի, սովորողները ձեռք են բերում տեքստիլ տեխնիկայի հմտություններ (հյուսել, տեքստիլ տպագրություն, տրիկոտաժ, ասեղնագործություն և այլն), ծանոթանում են օգտագործվող նյութերին, մանրաթելերին, թելերին և դրանց պատմությանը։ Իրենց ավարտական աշխատանքներում ուսանողները ցուցադրում են իրենց մասնագիտական նախասիրությունները ` մասնագիտանալով թե տեքստիլ, և՛ թե հագուստի մոդելավորման մեջ։

Ֆակուլտետը հանդիսանում է  Եվրոպական տեքստիլ ցանցերի միջազգային մասնագիտական կազմակերպության  անդամ և համագործակցում է  Էստոնիայի Տեքստիլ նկարիչների ասոցիացիայի , ինչպես նաև Էստոնիայում կամ ամբողջ աշխարհում տեքստիլ և նորաձևության մասնագիտությամբ դասավանդման բարձրագույն ուսումնական հաստատությունների և այդ ոլորտի ձեռնարկատերերի հետ։

2000 թվականից բաժանմունքը ղեկավարում է պրոֆեսոր Աետ Օլլիսարը։

Ուսուցման ծրագիր 
Տարտուի արվեստի քոլեջը (կիրառական գիտությունների համալսարան) մասնագիտական ​​բարձրագույն ուսումնական հաստատություն է։ Մասնագիտական ​​բարձրագույն կրթությունը բարձրագույն կրթության առաջին փուլն է, որի նպատակն է ձեռք բերել համապատասխան մասնագիտության մեջ աշխատելու կամ մագիստրոսի աստիճան շարունակելու համար անհրաժեշտ իրավասություն։

Մասնագիտական ​​բարձրագույն կրթություն ստացած անձանձ շնորհվում է դիպլոմ, որը հաստատում է ուսումնական ծրագրի ավարտը։

Տարտուի արվեստի քոլեջում ուսանողները կարող են սովորել պետպատվերով՝ անվճար ուսուցմամբ, կրթաթոշակով կամ վճարովի համակարգով։

Պատկերասրահ Noorus 
Տարտուի արվեստի քոլեջի ցուցասրահը բացվել է 2009 թվականին։ Որպես Տարտուի խոշորագույն ցուցահանդեսային տարածք, այն ներկայացնում և ցուցադրում է Տարտուի արվեստի քոլեջի բաժինների, ուսանողների և դասախոսների աշխատանքներն ու գործունեությունը ոչ միայն քաղաքացիներին, այլև զբոսաշրջիկներին։ Այստեղ նաև ցուցադրվում են ՏԱՔ-ի գործընկեր դպրոցների և այլ հաստատությունների աշխատանքները։

Գործունեության առաջին տարվա ընթացքում պատկերասրահ է այցելել 14300 մարդ։

Ցուցահանդեսները փոխվում են առնվազն ամիսը մեկ անգամ, իսկ պատկերասրահում հաճախ են անցկացվում սեմինար պարապմունքներ և վորքշոփեր։

Տես նաև 
Estonian Academy of Art
List of universities in Estonia

Արտաքին հղումներ

Ծանոթագրություններ 

Ուսումնական հաստատություններ
Ուսումնական հաստատություններ ըստ երկրի
2000 հիմնադրված կրթական հաստատություններ